
Η Ένωση Συλλόγων Γονέων & Κηδεμόνων Σπάτων – Αρτέμιδος εκφράζει τα ειλικρινή και βαθιά της συλλυπητήρια στην οικογένεια του δεκαεξάχρονου παιδιού που χάθηκε άδικα, σε έναν αγώνα ποδοσφαίρου στη Θάσο , την ώρα που έκανε αυτό που αγαπούσε ..
Μπορεί να μην ήταν ένα παιδί από την περιοχή μας , αυτό όμως δεν έχει σημασία. Για εμάς, όλα τα παιδιά είναι παιδιά μας. Ως γονείς , γνωρίζουμε πως πίσω από κάθε παιδί υπάρχει μια οικογένεια που το περιμένει να γυρίσει σπίτι.
Υπάρχει κάτι που δεν μπορούμε και δεν πρέπει να προσπεράσουμε. ΤΑ ΠΑΙΔΙΑ ΜΑΣ ΕΧΟΥΝ ΔΙΚΑΙΩΜΑ ΝΑ ΑΘΛΟΥΝΤΑΙ ΣΕ ΑΣΦΑΛΕΙΣ ΧΩΡΟΥΣ!

Η ασφάλεια στις αθλητικές εγκαταστάσεις, στα σχολεία, στις παιδικές χαρές και σε κάθε χώρο όπου βρίσκονται τα παιδιά μας  , δεν μπορεί να θεωρείται δεδομένη. 
Πρέπει να ελέγχεται, να διασφαλίζεται και να αποτελεί απόλυτη προτεραιότητα. 
[bookmark: _GoBack]Ως γονείς, έχουμε χρέος να μιλάμε , να επισημαίνουμε τους κινδύνους , να διεκδικούμε. Να απαιτούμε ελέγχους και παρεμβάσεις όπου χρειάζονται. Να μη σιωπούμε μέχρι να συμβεί το κακό.
Δεν είναι υπερβολή να ζητάμε ασφαλείς υποδομές. Είναι το αυτονόητο!

Ως Ένωση Γονέων θα συνεχίσουμε να διεκδικούμε καλύτερες και ασφαλέστερες υποδομές για τα παιδιά μας — όχι μόνο για τα δικά μας παιδιά, αλλά για όλα τα παιδιά.
Γιατί κάθε παιδί που φεύγει από το σπίτι για να αθληθεί, να παίξει και να χαρεί, να μάθει, πρέπει να επιστρέφει σπίτι του.
Γιατί η ασφάλεια των παιδιών μας δεν μπορεί να είναι θέμα τύχης.

